2005 மார்ச் 18 அன்று மும்பையில் கருத்தரங்கொன்றைத் துவக்கி வைத்த பிரதமர் மன்மோகன் சிங், மும்பை ஆசியாவின் நிதித் தலைநகரமாகத் தகுதியானது என்றார். பூகோள ரீதியில் அதன் இருப்பும் நகரின் நிதி வளமும் மக்களின் திறனும் மும்பையின் தரத்தை உயர்த்தும் என்றார். அதன் பலவீனமான உள்கட்டமைப்பை மேம்படுத்த வேண்டும் என்பதை அவர் ஒப்புக்கொண்டார். "மும்பையை ஷாங்காய் ஆக்குவோம்" எனும் திட்டத்தை வழிமொழியவும் அவர் மறக்கவில்லை. 2004 மகாராஷ்டிரத் தேர்தல் பிரச்சாரத்தின்போது பிரதமர், மும்பையைச் சீனாவின் ஷாங்காய் நகரைப்போல் ஒரு பன்னாட்டு நகரமாக்கும் (global city) விருப்பத்தைத் தமது கட்சியின் திட்டமாகவே அறிவித்தார். தொடர்ந்து ஓமும்பையை ஷாங்காய் ஆக்குவோம்ஔ எனும் கோஷத்தைப் பலரும் பிடித்துக் கொண்டனர்.